KRIG ER FORAKT FOR LIV:  
FRED ER Å SKAPE

KAST DINE KREFTER INN:

DØDEN SKAL TAPE

Disse sterke ordene skrev Nordal Grieg i diktet «Til ungdommen» i 1936 og diktet er jo kjernen i budskapet til årets 1.mai aksjon.

**Kamerater (valgfritt)**

**Gratulerer med dagen**

Det er godt å endelig kunne stå skulder ved skulder med dere igjen og kjenne kraften fra en samlet arbeiderbevegelse. I urolige tider som dette, så er det godt å kjenne det **fellesskapet** og **den varmen** som et lokalsamfunn utgjør.

I Norsk Folkehjelp vet vi at det er **folk som forandrer verden**. Folk forandrer verden, ved å stå opp for seg selv og de rundt seg, ved å påvirke, steg for steg, ved å organisere seg og **stå sammen**.

Etter Russlands angrep på Ukraina 24. februar har hjerteskjærende bilder og historier nådd oss. Bombing av sykehus, boliger i ruiner, seksualisert vold, døde mennesker i gatene og enorme ødeleggelser.

Det vi nå er vitner til i Ukraina er forakt for folkeretten. Selv i krig finnes det spilleregler. Det er forbudt å sikte på sivile. Det er forbudt å ikke skille mellom sivile og militære mål.

Norsk Folkehjelp er en av verdens fremste humanitære mine og eksplosiv-rydderorganisasjoner. Fra dag **en** har vi fulgt med for å identifisere bruken av forskjellige våpen. Det går kaldt nedover ryggen når vi hører om trusler med atomvåpen. **Vi forsvarer de internasjonale forbudene mot landminer og klasevåpen og roper ut at sivile må beskyttes bedre.**  **I det øyeblikk det er mulig og gå inn i Ukraina for å rydde miner er vi i Norsk Folkehjelp klare! Ja allerede nå har vi levert førstehjelpsutstyr og sikkerhetsutstyr for mineryddere til Ukraina.**

**I tillegg jobber vi med en plan for humanitært** arbeid i samarbeid med lokale organisasjoner og så jobber vi her hjemme med å ta imot flyktninger som kommer, på en verdig og god måte.

Mennesker på flukt er mennesker i krise, uansett hvor de kommer fra. De fortjener å bli møtt med **solidaritet** og **respekt.**

For kamerater, vi vet at solidaritet ikke bare en festhandling, reservert for de store anledninger eller taler som denne. Det er i det hverdagslige vi utfører arbeidet som fører til endring.

Sammen er vi klare til å brette opp ermene, ta imot de som kommer og gjøre en ekstra innsats for medmennesker i en vanskelig og sårbar situasjon. **Vi må holde hodet kaldt og hjertet varmt**.

Kjære alle sammen.

Støtt 1. mai-aksjonen! Dette kan du gjøre ved å …………..

(fyll inn med de mulighetene som finnes der du er.

Eks. Vipps til 10145, gi penger i de grønne bøssene, Send 1MAI til 2160 (kr 200))

***Kjære kamerater (venner/ godtfolk/ alle sammen). Vis solidaritet med et angrepet land og et folk som er utsatt for ekstrem vold. Ikke la dem stå alene. Det er folk som forandrer verden!***

***Gratulerer med dagen, takk for meg.***